open-index/open-wikipedia-markdown huggingface dataset:
Skanner

En **skanner** eller **scanner** er et elektronisk søkeapparat eller en optisk avlesningsmaskin, særlig et teknisk apparat som digitaliserer et fysisk bilde. Når bilder, for eksempel papir- eller lysbilder, blir skannet inn, blir de avlest av skanneren og overført til et digitalt bildeformat som kan lagres, leses og redigeres som datafiler på en datamaskin. Spesielle skannere brukes ved for eksempel avlesning av strekkoder og ved computertomografi (CT).

## Bildeskanner

De fleste av dagens skannere er variasjoner av planskanneren (skrivebordsskanneren). Planskanneren er den letteste i bruk, men i en periode var en håndholdt utgave populær, men den måtte vike på grunn av dårligere bildekvalitet og vanskelig bruk. Begge disse skannertypene baserer seg på CCD-brikker (*charge-coupled device*) som bildesensorer, mens trommelskannere benytter seg av fotomultiplikatorrør.

Det finnes også spesialiserte bokskannere som fotograferer boksider, slik at man unngår å brette ut gamle bøker flatt på planskannere, og 3D-skannere som kan lage digitale 3D-modeller av virkelige gjenstander.

## Strekkodeskanner

En strekkodeskanner skanner strekkoder, det vil informasjon gjengitt som rette streker og mellomrom. Strekkodeskannere brukes bl.a. i detaljhandelen, enten stasjonært i kassen, eller i en bærbar versjon som kunden bruker selv rundt omkring i butikken.

## Se også
* Laserskanning
* Computertomografi, radiologisk undersøkelsesmetode hvor det lages snittbilder av kroppen ved hjelp av en CT-skanner
* Metalldetektor
* Skriver, utskrivingsmaskin
* DPI (*dots per inch*, «punkter per tomme»), måleenhet for bildeoppløsning ved utskrift og skanning

## Referanser


## Eksterne lenker
*
Béarnaisesaus

**Béarnaisesaus** (riksmål; bokmål: *bearnessaus* eller *bearnéssaus*,  av fransk: *sauce béarnaise* [be.aʁnɛz]) er en klassisk fransk saus i hollandaise-familien. Béarnaisesausen skiller seg fra hollandaise bare i smak og styrke. Disse sausene er emulsjoner av eggeplomme og smør, og har rykte på seg for å være vanskelige å få til fordi de lett kan skille seg. Béarnaisesaus smaksettes med *béarnaiseessens* som lages ved å koke inn hvitvin og eddik med urter og krydder, deriblant estragon, pepper og sjalottløk.

Sausen er populær til en rekke retter, spesielt retter der stekt eller grillet mørkt kjøtt (særlig storfekjøtt) inngår.

## Historie
Sausen ble trolig først laget av kokken Collinet og servert i 1836 ved åpningen av *Le Pavillion Henri IV*, en restaurant i Saint-Germain-en-Laye i nærheten av Paris. Denne historien blir styrket av det faktum at restauranten ble navngitt etter Henrik IV av Frankrike, en gourmet, som var født i provinsen Béarn.

## Tilberedning
I likhet med hollandés, er det flere forskjellige måter å lage béarnaisesaus på. Vanligst er det å tilberede sausen i vannbad. Her blandes en reduksjon av eddik med eggeplommene. Andreas Viestad bruker en reduksjon av sjalottløk, eddik, hvitvin og estragon. Etter at reduksjonen er pisket sammen med eggeplommene, tilsettes smør. Når ønsket konsistens er oppnådd, tilsettes pepper og estragon. Alternativt kan smakstilsetninger legges til en ferdig hollandés (uten sitronsaft).

## Variasjoner
* **Arlesienne** er en variasjon av béarnaise med bokstomat og litt ansjos
* '''Choronsaus'''** **er smaksatt med tomatpuré 
* **Foyot-** eller** valoissaus** er smakssatt med oksekraft
* **Paloise **inneholder mynte i stedet for estragon
* **Tyrolienne **- smør erstattes med olje og tomatpuré tilsettes
## Referanser


## Kilder
*
*
*
* Sokolov, Raymond (1976). *The Saucier's Apprentice: A Modern Guide to Classic French Sauces for the Home*. Alfred A, Knopf, New York, ISBN 03-94-48920-9
* Viestad, Andreas (2005). *Hvordan koke vann, *J. W. Cappelens forlag, Oslo. ISBN 82-02-24318-1
Abiogenese

**Abiogenese** er fagfeltet som dekker forskningen og teoriene om hvordan livet på jorden kan ha oppstått fra livløs materie. Forskningen har flere underfelter:

* Hvordan organiske molekyler dannes i abiotiske miljøer
* Selvorganisering av komplekse kjemiske systemer
* Hvordan DNA eller RNA omsettes til proteiner i de enkleste organismene (bakterier)
* Forskning på miljøer og energigradienter som kan ha gitt liv til tidlige organismer

Abiogenese går inn under biologi, men må ikke forveksles med evolusjon som er læren om hvordan grupper av alt levende ting forandres over tid. Selv om emnet omhandler en opprinnelse, må det heller ikke forveksles med kosmologi som prøver å forklare hvordan universet ble til.

## Se også
* Aminosyre
* Miller-Urey-eksperimentet
* Protobiont
* Spontan generasjon

## Eksterne lenker
* Nytt liv i stinkende ursuppe – forskning.no
* Tunguska
Christian Paus Stockmann

**Christian Paus Stockmann** (født 1780, død 1842) var en av Skiens rikeste kjøpmenn og eier av den store Stockmanngården på hjørnet av Telemarksgaten og Prinsens gate, der Henrik Ibsen ble født i 1828. Henrik Ibsen skal ha blitt født i hjørnerommet i andre etasje, med vinduene vendt mot datidens torg og kirke.

Christian Stockmanns far døde da han fremdeles var i ungdomsårene. Ved folketellingen i 1801 er hans mor, Dortea Christiandatter, oppført som «Enke efter første Egteskab», «Lever af sin Handel», 61 år gammel, og boende på adressen; ”Tellemark Gade No. 136, Scheen”, sammen med ugift sønn «Christian Stokmann», 21 år, og datter, «Fridericha Fransischa Stokmann», 26 år.

Christian Stockmann ble senere gift med Rachel Nilsen. Deres datter Margrethe Cathrine (født 19. november 1806) ble den 8. oktober 1838 gift med Hans Severin Arentz (1806–1875), som var adjunkt ved Skiens lærde Skole, borgermester i Skien og senere stortingsrepresentant.

Bygningen, som bar hans navn, Stockmanngården, var blant de mange bygninger som brant ned til grunnen under den store bybrannen i Skien i 1886.

## Referanser


## Litteratur
* J. Borchsenius: *Skien før branden 1886*. Oslo 1934.
Maynor René Suazo

**Maynor René Suazo** (født 10. august 1979) er en honduransk fotballspiller, som for tiden spiller for tyrkiske Antalyaspor. Suazo var våren 2006 på lån i Brann fra den østerrikske klubben Red Bull Salzburg, men oppholdet var mislykket i det Suazo bare fikk en kamp som innbytter for Brann. Suazo er midtbanespiller og har 27 A-landskamper for Honduras.

Suazo har spilt fem og en halv sesong i Salzburg og ble i 2004 kåret til årets spiller i den østerrikske eliteserien. Av den østerrikske landslagssjefen Josef Hickersberger blir Suazo beskrevet som en av ligaens absolutt beste midtbanespillere. Suazo ble sendt tilbake til Red Bull Salzburg i begynnelsen av juni 2006. Branns trener Mons Ivar Mjelde oppga spillerens anledning til å spille seg inn i Salzburg-laget som grunn til at spilleren ble løst fra kontrakten noen uker før tiden.

## Referanser

## Eksterne lenker
*
Folk for Jagland

**Folk for Jagland** ble opprettet og økonomisk støttet av LO under valgkampen i 1997. Kampanjen som skulle støtte Thorbjørn Jagland som videre statsminister, var sammensatt av kjendiser i forskjellige samfunnsgrupper. Lederen var Trond Erik Henriksen. Han var tidligere rusmiddelavhengig og kjent fra filmen *[[Store gutter gråter ikke]]*. Kampanjen ble kritisert fordi LO støttet den med flere millioner kroner.

## Referanser
Skjevik

**Skjevika** er et tettbebygd sted som ligger i Molde kommune i Møre og Romsdal, rundt to mil utenfor Molde sentrum. Skjevika rommer både skole (Skjevik barne- og ungdomsskole), barnehage, bensinstasjon, nærbutikk, kafé bruktbilforhandler og propellfabrikk. Bygda har også et skolekorps i Hjelset Kleive skolekorps.

## Se også
* Hjelset
* Kleive
Puma (stormpanservogn)

**Puma** er en tysk stormpanservogn utviklet og produsert av Projekt System & Management GmbH (PSM), et selskap deleid av Krauss-Maffei Wegmann og Rheinmetall.  Den første førproduksjonsmodellen sto ferdig i desember 2005, og den tyske hæren har bestilt 410 kjøretøyer, som etter planen skal komme i tjeneste fra 2010.

Tidligere har Puma vært kjent som **Igel** og **Neuer Schützenpanzer** (NsPz).  Puma skal erstatte den tyske hærens Marder 1, som har vært i tjeneste siden 1971 og nå begynner å nærme seg slutten på økonomisk drift.

## Historie
Prosjektorganisasjonen PSM for å utvikle Puma eies av Krauss-Maffei Wegmann og Rheinmettall Landsysteme, og er basert i Kassel i Tyskland.  Utviklingen av kjøretøyet foregår under et program autorisert av den tyske forbundsdagen i 2002.

I desember 2004 godkjente Bundestag produksjon av de første fem kjøretøyene, og prototypen skal etter planen leveres i mai 2006, med den påfølgende førproduksjonsserien fra sent i 2006 til midt i 2007.  Et totalt antall på 410 kjøretøyer skal produseres for den tyske hæren, og Puma skal i tjeneste fra 2010.

## Teknisk
Vognføreren sitter framme til venstre i skroget.  Vognkommandøren og skytteren sitter side-om-side bak vognføreren, og deres kontrollstasjoner er fullstendig redundante.  Infanterilaget sitter bak disse igjen, langsetter kjøretøyet med ansiktet inn mot senterlinjen.  Bak i kjøretøyet er det en stor rampe.  Spesielt for Puma er at alle ombord sitter i det samme rommet; det er ikke avdelte rom for vognfører, for eksempel.

Pansringen leveres i flere forskjellige konfigurasjoner, etter hva som ønskes av beskyttelse i forhold til mobilitet.

Vogna er bestykket med en Mauser 30/2 ABM 30&nbsp;mm maskinkanon.  Den er montert i et fjernstyrt tårn.  200 skudd ligger klare til kanonen, og 200 skudd til kan lagres i skroget.  Kanonen har en ildtakt på 200 skudd i minuttet, og det er to separate matemekanismer, noe som gjør at skytteren kan bytte ammunisjonstype uten å lade om kanonen.  En 5,56 mm mitraljøse er montert koaksialt med hovedskytset, og har 1000 skudd klart til bruk.

Motoren er en MTU High Power Density 892 dieselmotor på 800&nbsp;kW.  Den driver beltene gjennom en hydrodynamisk kraftoverføring.  Hjulopphenget er hydropneumatisk.

## Referanser


## Eksterne lenker
* 
*  Offisielt nettsted
Slaget ved Chickamauga

**Slaget ved Chickamauga** ble utkjempet den 18.-20. september 1863 i Catoosa og Walker County i Georgia under den amerikanske borgerkrigen. Under dette slaget ble den den norsk-amerikanske oberst Hans Christian Heg såret, og han døde senere. Obersten var leder for et regiment i det *[[15th Wisconsin Volunteer Infantry]]* som bestod av vesentlig norske, men også andre skandinaviske frivillige.

Sørstatsgeneralen Braxton Bragg stod fjellstøtt og tildelte nordstatshæren ett av borgerkrigens verste nederlag. General Bragg hadde rundt 65.000 menn under sin kommando, mens nordstatsstyrken bestod av rundt 60.000 menn.

Dette var borgerkrigens neststørste slag og pågikk over flere dager med rundt 35.000 falne. Her stod småbyen Chattanooga på spill, en viktig innfallsport til sørstatsområdene. Det var også ett av de siste slagene der sørstatene gikk seirende ut, men mistet 20 % av sine styrker. Etter to dagers kamp brøt de gjennom nordstatslinjene og beleiret Chattanooga med den gang 2.500 innbyggere. Bare slaget ved Gettysburg samme sommer kostet flere liv.

Blant soldatene ble det sagt at stedsnavnet Chickamauga var et cherokee-ord. Ulike betydninger har vært fremsatt, som «dødens elv», «blodelv», «brakkvannselv» eller «høvdingens boplass». Noe cherokee-ord er det likevel ikke, selv om cherokee'ene selv alltid hevdet dette. Det er nesten sikkert shawnee, ettersom to andre steder i de samme traktene har tilsvarende navn. Landsbyen Chicamacomico i Nord-Carolina og Chicamacomico-elven nær Dorchester i Maryland ligger begge i områder som opprinnelig var bebodd av stammer som snakket algonkinske språk, slik shawnee'ene gjorde. I begge tilfeller oversettes navnet som «boplass ved stort vann», der *mico* betyr «høvding» eller «stor». Uten dette suffikset blir det Chicamaco («boplass ved vann»).

## Referanser
CCD

**CCD** (engelsk: **Charge-coupled device**) er en type elektronisk halvlederbrikke som benyttes blant annet i digitalkameraer og innen astronomi (fotometri, spektroskopi). CCD består av en integrert krets med rekker av sammenkoblede kondensatorer.

CCD-brikken ble funnet opp i 1969 av Willard Boyle og George E. Smith ved AT&T Bell Labs.
Sudden death

**Sudden death** er en metode for å kåre vinneren i et mesterskap eller en turnering som ellers ville endt uavgjort. Ved uavgjort etter full tid forlenges konkurransen inntil en av deltagerne (eller et av lagene) tar poeng og dermed vinner.

## Se også
*Overtid (ishockey)
*Golden goal og silver goal
Ålvundfjorden

**Ålvundfjorden** er en fjordarm av Breifjorden i Tingvoll og Sunndal kommune på Nordmøre. Fjorden strekker seg 12 kilometer sørøstover til Ålvund i botn av fjorden. Fjorden ligger på sørvestsida av Nesøya og ei lang og smal halvøya som strekker seg nordvestover fra Ålvund. På andre sida halvøya ligger Stangvikfjorden.

Fjorden har innløp mellom Nesøytangen på Nesøya i øst og Bølset i vest. Litt inn i fjorden, rett vest for Nesøya går Meisingsetvågen 4,5 kilometer innover på vestsida og er for en fjordarm å regne med bratte fjell på hver side. Innerst i vågen ligger Meisingset. 

Riksvei 70 følger vestsida av fjorden inn til Meisingset og videre vestover. Fra Meisingset går Fv302 videre nordover langs fjorden. Riksvei 670 går langs østsida i den indre delen av fjorden.

## Referanser
Stangvikfjorden

**Stangvikfjorden** er en fjordarm av Breifjorden i Surnadal og Sunndal kommune på Nordmøre. Fjorden strekker seg 15 kilometer sørøstover til Todalsfjorden, og inkludert Todalsfjorden er lengden 19 kilometer. Fjorden har innløp mellom Nesøytangen på Nesøya i vest og Stangvik, som fjorden er kalt opp etter i øst. Det meste av fjorden ligger på nordøstsida av Nesøya og en lang og smal halvøy som strekker seg nordover fra Ålvund. På andre sida ligger Ålvundfjorden.

Fra Rykkjem på vestsida er det fergeforbindelse over fjorden til Kvanne. Fergestrekninga er en del av riksvei 670. Sør for Kvanne svinger fjorden østover, før den ved grenda Nordvik snur sørover igjen. Ved neset Nausta ligg innløpet til Todalsfjorden som går inn til Todalsøra i botn av fjorden. 

Fra Kvanne og sørover på østsida går riksvei 671. 

Stangvikfjorden var, før 1964, sammen med Stangvik kirke sentrum i gamle Stangvik prestegjeld og Stangvik kommune.

## Referanser
Willard Boyle

**Willard Boyle** (født 19. august 1924 i Amherst i Nova Scotia i Canada, død 7. mai 2011 i Wallace i Nova Scotia) var en kanadisk fysiker og nobelprisvinner. Han ble tildelt Nobelprisen i fysikk i 2009 sammen med George E. Smith for oppfinningen av CCD-brikken. Smith og Boyle delte den ene halvparten av prispengene, mens Charles K. Kao ble tildelt den andre halvparten.

Boyle ble i 2010 utnevnt til *companion* av Order of Canada.

## Referanser


## Eksterne lenker
*
Nevado de Toluca

**Nevado de Toluca**, eller **Xinantécatl**, er en vulkan nær Toluca i delstaten México i Mexico.

Nevado de Toluca blir vanligvis rangert som den fjerde høyeste fjelltoppen i México, etter Pico de Orizaba, Popocatépetl og Iztaccíhuatl. Det kan imidlertid vise seg at det er usikkert om Nevado de Toluca kan regnes som nummer fire på grunn av målinger av Sierra Negra. Vulkanen har sitt høyeste punkt på 4&nbsp;577 meter og i godt vær er den synlig fra Toluca.

Karakteristisk for vulkanen er at det finnes to innsjøer i små utbrente kratere. Disse to kalles for Solsjøen og Månesjøen. En sti fører inn til krateret, og dette gjør kanskje denne fjelltoppen til en av de lettest tilgjengelige i Mexico. Det er ikke kjent når Necado de Toluca sist hadde utbrudd.

## Navnet
Vulkanen ble på nahuatl kalt for Xinantécatl. Navnet har ingen direkte betydning slik som Popocatépetl. Noen vil ha det til at det betyr «Señor desnudo», som igjen på norsk kan oversettes med «naken mann» eller «avkledd mann». Det har senere blitt oppdaget andre navn med andre betydninger, men det vanlige er å benytte Nevado de Toluca eller Xinantécatl for å beskrive fjelltoppen.

## Sagn
En historie som er berettet av dem som snakker nahuatl, forteller at Iztaccíhuatl var konen til Popocatépetl, men vulkanen Nevado de Toluca ville ha henne, og han og Popo kastet stein på hverandre i sinne. Dette var begynnelsen til den besteinede fjellrekkens deling av kontinentet og det transmeksikanske vulkanske beltet, som befinner seg mellom dem. Popo fikk til slutt et raseriutbrudd og kastet et stort stykke is som halshugget Nevado de Toluca. På grunn av dette er Nevado flat på toppen, med brede skuldre, men ikke noe hode. Det er mulig at dette sagnet bevarer minnene av katastrofale utbrudd fra Popocatépetl.

## Referanser
George E. Smith

**George Elwood Smith** (1930–2025) var en amerikansk fysiker og nobelprisvinner. Han ble tildelt Nobelprisen i fysikk i 2009 sammen med Willard Boyle «for oppfinnelsen av en halvlederkrets – CCD-sensor». Smith og Boyle delte den ene halvparten av prispengene, mens Charles K. Kao ble tildelt den andre halvparten «for banebrytende oppnåelser innen overføring av lys i fiber for optisk kommunikasjon».

Smith fikk en bachelor of science ved University of Pennsylvania i 1955 og en filosofisk doktorgrad ved University of Chicago i 1959 med en avhandling på bare tre sider. Han jobbet ved Bell Labs i Murray Hill, New Jersey, fra 1959 og frem til han gikk av i 1986. Her ledet han forskningen på nye laser- og halvlederkomponenter.

## Referanser


## Eksterne lenker
* 

* Biografi om George E. Smith
Matlacuéyetl

Vulkanen med navnet **Matlacuéyetl**, **Matlalcueitl**, **Matlalcueye**, **Malintzin** eller **La Malinche** er for tiden ikke aktiv. Toppen strekker seg til 4&nbsp;503 meter over havets overflate. Den er regnet som den 6. høyeste fjelltoppen i Mexico. Om den står oppført som nummer 5 noen steder, er det fordi Sierra Negra ikke er regnet med.

Navnet stammer fra «La Malinche» (spansk) «Malintzin» (nahuatl), som var den spanske erobreren Hernán Cortés' tolk og elskerinne.
Good Charlotte

**Good Charlotte** er en amerikansk punk-gruppe fra Waldorf, Maryland. Gruppen ble opprettet i 1996.

## Medlemmer
*Joel Madden – Vokalist  
*Benji Madden – Gitarist og Støttevokalist   
*Billy Martin – Gitarist, keyboard og Støttevokalist 
*Paul Thomas – Bassist
*Dean Butterworth – Trommer 

## Diskografi

### Studioalbum
* *Good Charlotte* (2000)
* *The Young and the Hopeless* (2002)
* *The Chronicles of Life and Death* (2004)
* *Good Morning Revival* (2007)
* *Cardiology* (2010)
* *Youth Authority* (2016)
* *Generation Rx* (2018)
* Motel Du Cap (2025)

## Eksterne lenker
* 
* 
* 
*
Asono

**Asono** var et norsk selskap som designet, solgte og distribuerte MP3-spillere, DVD-spillere, *Portable Multimedia*-spillere og DAB-radioer. Selskapet ble etablert i 2003. Hovedkontoret lå i Stortingsgt. 8, Oslo. I 2005 fikk Asono avdelingskontor i Seoul i Sør-Korea, avdelingen styrte det meste av den teknologiske utviklingen i selskapet og har hånd om salg og markedsføring i Asia. Firmaet hadde 10 ansatte

MP3-spilleren Asono Mica, som henger rundt halsen som et smykke og har ørepropper integrert i spilleren, ble i 2005 tildelt Merket for god design av Norsk Designråd. Spilleren ble utviklet i samarbeid med Norway Says.

## Konkurs
I november 2007 ble det meldt at Asono hadde gått konkurs. Etter et resultat for 2006 på minus 11,6 millioner kroner, og med en omsetning på 15 millioner kroner. Selskapet hadde på dette tidspunktet 14,8 millioner i gjeld.

## Referanser



## Eksterne lenker
* asono.no
* Norsk Designråds vurdering av Asono Mica
AMSN

**aMSN** (**Alvaro's Messenger**) er en MSN Messenger-klone for Windows, Mac OS X og Linux lisensiert under GPL. Programmet støtter webcamera, noe som gjør det svært attraktivt blant macbrukere som ikke har støtte for det i Windows Live Messenger for Mac

## Referanser


## Eksterne lenker
*
Kreator

**Kreator** er et tysk thrash metal-band fra Essen, stiftet i 1982. Bandet ble startet av vokalist og gitarist Mille Petrozza under navnet *Tyrant*, men ble fort skiftet til *Tormentor*, før bandet på nytt skiftet navn til *Kreator* i 1984.

## Utgivelser
Både deres første demo og debutalbumet *[[Endless Pain]]* (begge 1985 under navnet Kreator), inneholder sporet «Tormentor», som ble utgitt for første gang på demoen *End of the World* (1984 under navnet Tormentor).

Etter debutalbumet ga Kreator ut albumene *[[Pleasure to Kill]]* (1986), *[[Terrible Certainty]]* (1987) og *[[Extreme Aggression]]* (1989). Disse tre albumene førte til at bandet ble store internasjonalt. Det neste albumet, *[[Coma of Souls]]* fikk en dårligere mottakelse.

Kreator begynte å eksperimentere med industrial, avant-garde og gothic metal. *[[Renewal]]* markerte starten på nedgangen for bandet, etterfulgt av *[[Cause for Conflict]]*, *[[Outcast]]* og *[[Endorama]]*. Kreator mottok dårligere og dårligere kritikker og *[[Endorama]]* fra 1999 fikk masseslakt fra tilhengerne av deres gamle album.

I 2001 ga de ut albumet *[[Violent Revolution]]*, det første Kreator-albumet på flere år som fikk gode kritikker. Kreator var nå ute av 90-tallsfasen og spilte mer i stil med sine gamle album. På albumet *[[Enemy of God]]* fra 2005 fortsatte de med den samme spillestilen, og fikk relativt gode listeplasseringer. *[[Hordes of Chaos]]* kom i 2009 og nådde en 19.-plass på den tyske albumlista, og fikk en 16.-plass i Sveits.

Både Michael Wulf og Frank Gosdzik har tidligere spilt i Sodom.

## Medlemmer
;Nåværende
* Miland «Mille» Petrozza – Gitar og vokal (1982&ndash;)
* Jürgen «Ventor» Reil – Trommer og vokal (1982&ndash;1994, 1996-)
* Frédéric Leclercq – Bass (2019&ndash;)
* Sami Yli-Sirniö – Gitar (2001&ndash;)

;Tidligere medlemmer
**Gitarister:**
* Michael Wulf (1989, kun én konsert. Drept i motorsykkelulykke i 1993)
* Jörg «Tritze» Trzebiatowski (1986&ndash;1989)
* Frank «Blackfire» Gosdzik (1989&ndash;1996)
* Thomas Vetterli (1996&ndash;2001)
* Line Hammett (gjestegitarist)
**Bassister:**
* Roberto «Rob» Fioretti (1982&ndash;1992)
* Bogusz Rutkiewicz (Gjestebassist, kun én konsert)
* Andreas Herz (1992&ndash;1995)
* Christian «Speesy» Giesler (1995&ndash;2019)

**Trommeslagere:**
* Joe Cangelosi (1994&ndash;1996)
* Markus Freiwald (Kun på Endoramaturnéen)

## Diskografi
;Album

## Konserter i Norge
* 2024, 29. juni – Tons of Rock, Oslo
* 2007, 25. august – Hole in the Sky i Bergen
* 2007, 31. mars – Chateau Neuf i Oslo
* 2006, 28. april – Rock the Boat, cruise mellom Norge og Danmark
* 2005, 27. august – Hole in the Sky i Bergen
* 2005, 4. mars – Chateau Neuf i Oslo

## Relaterte band
* Destruction
* Sodom
* Slayer

## Eksterne lenker
* 
* 
* 
*
Jan Greve Thaulow Petersen

**Jan Greve Thaulow Petersen** (1887–1967) var en norsk arkeolog som først og fremst arbeidet med to temaer; vikingtiden og jernalderens gårdsanlegg i Rogaland.

Petersen ble cand. philol i historie i 1914, og ble året etter ansatt som konservator ved Universitetets Oldsaksamling, og bearbeidet bl.a. Gabriel Gustafsons funn fra gravfeltet på Store Dal i Skjeberg med det første bind i serien *Norske Oldfunn* i 1916. Petersen tok doktorgrad i arkeologi i 1919 med avhandlingen *De Norske Vikingesverd*. Dette er fortsatt et standardverk for klassifikasjon av vikingtidens våpen. Den ble fulgt opp med *Vikingetidens smykker* (1928) og *Vikingetidens redskaper* (1951).

Petersen var direktør ved Stavanger Museum fra 1923 til 1958, og i perioden han satt der nedla han et stort arbeid med utgraving og publisering av jernaldergårdene på Sørvestlandet. Han har en stor del av æren for bevaringen og restaureringen av Utstein kloster.  I 1928 ble han innvalgt i Det Norske Videnskaps-Akademi.

Han var sønn av Hans Henrik Petersen (1827–1906) og Elisabeth Cæcilie Thaulow (1845–1901).  Faren var rektor på Trondheim katedralskole (latinskolen). Han var yngre bror av arkeologen Theodor Petersen (1875–1952).  I 1917 giftet Jan seg med Gerda Holtermann (1892–1985).  Datteren Liv Petersen (1922–81) ble gift med statsviteren Knut Dahl Jacobsen.

Jan Greve Thaulow Petersen er hedret med *Jan Petersens gate* på Madla i Stavanger.
## Referanser
Sal (Kapp Verde)

**Sal** er en av øyene i øygruppen Barlavento i Kapp Verde. Øya utgjør også en egen kommune i Kapp Verde, med byen Espargos som kommunesenter. Kapp Verdes internasjonale flyplass ligger ved Espargos.

## Bosetninger
*(Vila de) Espargos
*Feijoal 
*Fontana 
*Hortelão 
*Palmeira
*Pedra de Lume
*Preguiça 
*Reguinho Fiúra
*Santa Maria
*Terra Boa

## Bilder

Sal.jpg|Santa Maria.
Sal plage.jpg|Strand på øya Sal.


## Eksterne lenker
*
Sympatomimetika

**Sympatomimetiske stoffer** eller **sympatomimetika **er substanser som kopierer effektene til hormonene adrenalin og noradrenalin.

Klassiske sympatomimetiske stoffer er amfetamin og tyrosin. De virker gjennom på en eller annen måte å reversere noradrenalintransportører og dermed stanse deres virkning. Noradrenalintransportører er det molekylære apparatet som uttrykker seg på enkelte cellers overflate ved å transportere hormonene/nevrotransmitterne noradrenalin og adrenalin fra det interstitielle rommet og inn i cellene. Akkurat hvordan sympatomimetiske stoffer virker er ukjent, men det finnes flere teorier.
Slåtthaug videregående skole

**Slåtthaug videregående skole** er en fylkeskommunal videregående skole i Fana bydel i Bergen. Skolen ble åpnet som *Fana yrkesskole* i 1966, og fikk sitt nåværende navn i 1992. Den ble slått sammen med Bjørkåsen videregående skole i 2005. Skolen er en knutepunktskole for både hørende, døve og hørselhemmede elever.

## Utdanningstilbud
Vedtatt utdanningstilbud for skoleåret 2023-2024:

Studieretningen Design og håndverk ble lagt ned høsten 2017.

## Se også
*Liste over norske videregående skoler

## Referanser


## Eksterne lenker
* Slåtthaug videregående skole 
* Bergen byleksikon på nett, om Slåtthaug videregående skole
Natron

**Natron**, **natriumhydrogenkarbonat** eller **natriumbikarbonat**, **NaHCO<sub>3</sub>** er et hvitt pulver som brukes som hevemiddel ved baking, som syrenøytraliserende middel i medisin, eller som brannslukkende middel.  

I baking reagerer natron med syrer, for eksempel surmelk, og frigjør CO2 (karbondioksid), som danner små hulrom i produktet. Natron er en av bestanddelene i bakepulver. Det kan også brukes i hjemmelaget brus og mot halsbrann, og virker klødempende mot atopisk eksem/utslett. 

Natron er et godkjent tilsetningsstoff i matvarer, og har E-nummer **E500**.

## Se også
* Bakepulver
* Hjortetakksalt
* Liste over mineraler
* Natriumkarbonat
* Karbonsyre

## Referanser


## Litteratur
# 

## Eksterne lenker
* 
* Material Safety Data Sheet
* Free to read Baking Soda Book 
* How Baking Soda Works
* Wikibooks Cookbooks
São Nicolau

**São Nicolau** er en av øyene i øygruppen Barlavento i Kapp Verde. Areal: 388 km².  innbyggere, hvorav 4892 bor i Ribeira Brava.

## Byer og tettsteder
*Baixo Roche
*Belém
*Berril
*Cabeçalinho
*Cachaco
*Calejão
*Calhaus
*Campo
*Carriçal
*Carvoeiro
*Castilhano
*Covada
*Estância Bras
*Fajã de Baixo
*Fajã de Cima
*Fontaninhas
*Hortelão
*Jalunga
*Juncalinho
*Morro Bras
*Praia Branca
*Preguiça
*Queimada
*Ribeira Funda
*Ribeira da Ponta
*Ribeira Brava (Innbyggere: 4892)
*Tarrafal
Anders Haugen

**Anders Haugen** (1888–1984) var en norsk-amerikansk skihopper. Han ble født i Bø i Telemark og emigrerte som ung til USA, landet han representerte i internasjonale mesterskap. Under OL 1924 i Chamonix fikk han en fjerdeplass. Mange år senere ble det oppdaget at det var blitt gjort en regnefeil, og at Haugen skulle hatt bronsemedaljen, som var blitt tildelt Thorleif Haug. Anders Haugen ble overrakt sin rettmessige bronsemedalje under en seremoni i Oslo 17. september 1974, over femti år etter lekene i Chamonix.

## Referanser


## Eksterne lenker
*
Maursyre

**Maursyre** (eller **metansyre**) er en karboksylsyre (organisk syre) som har formelen **HCOOH** og en molar masse på 46,03 g·mol-1. Syren har en stikkende, vond lukt og kan gi skader på den som anvender middelet. Mulige skader er etseskader på huden, øyeskader ved sprut og forgiftning ved innånding av damp.

## Bruksområder
Maursyre brukes blant annet i landbruket ved ensilering av gress til lagring som vinterfôr. Maursyren hindrer blant annet at det utvikles bakteriekulturer i gresset, ved å senke pH-verdien, og på den måten brytes ikke gresset ned på grunn av «varmgang». Maursyre brukes også innen birøkting for å behandle bier mot varroamidd, en parasitt.

Handelsvaren maursyre ("Maursyre 85") inneholder 85 % maursyre og 15 % vann. Fordi Maursyre 85 fordamper lett og dermed kan forårsake skade hos mennesker, og på grunn av at produktet tærer på metall og maling, er det utviklet alternative produkter som *Foraform* og *Ensimax*. Disse stoffene reduserer noen av de skadelige egenskapene som Maursyre 85 har.

## Referanser


## Eksterne lenker
*
Pottaske

**Pottaske** er et trivialnavn som oftest brukes om den kjemiske forbindelsen **kaliumkarbonat** som har formelen **K<sub>2</sub>CO<sub>3</sub>**. Formelen viser at stoffet er sammensatt av to kaliumatomer, et karbonatom og tre oksygenatomer. Til å begynne med framstilte man kaliumkarbonat fra aske. Karbonater er salter av karbonsyre hvor begge hydrogenatomene i karbonsyre er erstattet med kationer.

Forbindelsen er hygroskopisk, noe som betyr at den trekker til seg vann fra omgivelsene. 

Det engelske navnet for kalium, potassium, kommer av det engelske ordet for pottaske: pot ash.

## Anvendelsesområder
Kaliumkarbonat er et godkjent tilsetningsstoff i matvarer, og har E-nummer: **E501**. Det kan tilsettes mat som et surhetsregulerende middel. I bakverk kan det brukes som hevemiddel, med en virkning lik natron eller bakepulver, fordi det avgir karbondioksid når det reagerer med syre.

Oppløst i vann vil kaliumkarbonat være basisk og kunne brukes som lut. 

## Tradisjonell framstilling og bruk
Navnet «pottaske» kommer fra det tyske *pottasche*. Det tyske ordet forbindes med en tidlig prosess for å utvinne kaliumkarbonat av aske tilsatt vann og deretter kokt tørt. *Pott* er tysk for kar eller kjeler.

En enkel prosess for å lage lut som inneholder kaliumkarbonat er å koke opp en kjele med en håndfull aske av løvtrær pr liter vann. Etter at løsningen har kokt en halv time kan den trekke i 10 timer. Siste trinn i prosessen er å filtrere løsningen, for eksempel gjennom et tøystykke. Når vannet i en slik løsning dampes bort vil det som er igjen være mer eller mindre ren kaliumkarbonat.

Kaliumkarbonat løst i vann kan forsterke rødfarger i tradisjonell plantefarging. Hvis det tilsettes når man farger gult vil det gi en rødtone til gulfargen. For sterk løsning kan gi et sprøtt og hardt garn.

I nødstid har askelut, som inneholder kaliumkarbonat, blitt brukt for å koke en «grøt» av lav. For å kunne nyttiggjøre seg av næringsstoffene i lav var det først nødvendig å vanne den ut i luten for å redusere bittersmaken og deretter koke den i luten til karbohydratene i laven ble løst opp i vannet. Når det ble nedkjølt stivnet vannet til en geléaktig masse.

## Referanser
Trivialnavn

**Trivialnavn** er navn på kjemiske stoffer som vi bruker i dagliglivet, eller som ble brukt på stoffene før i tiden. 

## Eksempler
*«Kullsyre» for karbonsyre (H2CO3) eller karbondioksid (CO2)
*«Pottaske» for kaliumkarbonat (K2CO3)
*«Surstoff» for oksygen (O2)
*«Salt» for natriumklorid (NaCl)
*«Sprit» for etanol (C2H5OH)
*«Tresprit» for metanol (CH3OH)
*«Natron» for natriumbikarbonat (NaHCO3)
Santa Luzia (Kapp Verde)

**Santa Luzia** (portugisisk for *Saint Lucia*) er en øy i øygruppen Barlavento i Kapp Verde. Den ubebodde øya ligger mellom São Nicolau og São Vicente. Areal: 35 km². Øyas høyeste punkt er *Monte Grande* (395 moh).

## Eksterne lenker
*
Fengel

I J.R.R. Tolkiens fiktive verden Midgard er **Fengel** (2870 – 2953 tredje tideverv) den femtende kongen av Rohan. Han var den tredje, og eneste overlevende, sønnen til Folkwin, og overtok tronen ved sin fars død i 2903.
 
Siden hans eldre brødre Fastred og Folkred var blitt drept mens de kjempet for Gondor, vokste Fengel opp som eneste sønn, og ble ganske bortskjemt. Som voksen mann ble han kjent for sin store kjærlighet til, og grådighet etter, gull.

Fengels tredje barn, og eneste sønn, Thengel, forlot Rohan da han nådde manndoms alder fordi han vantrivdes med sin far. Thengel dro til Gondor hvor han fikk seg kone og flere barn, og levde der til sin fars død. Han tjente under Turgon riksforstander av Gondor.

Etter å ha styrt i 40 år døde Fengel i år 2953, og hans sønn Thengel ble kalt tilbake til Rohan for å etterfølge sin far som konge.
Razo

**Razo** er en liten ubebodd øy i øygruppen Barlaventos i Kapp Verde, og er kjent som rasolerkens (*Alauda razae*) eneste tilholdssted. Øya er sammen med øya Branco det eneste kjente tilholdsstedet for kappverdisk kjempeøgle, som nå antas å være utdødd.
Håndbak

**Håndbak**, også kalt **armbrytning**, er en brytesport som har sitt utspring fra de olympiske leker i Athen. 

Sporten har i den senere tid endret seg mye, både med tanke på omfang, stil og regler. En vanlig kamp varer som regel mellom 1–2 sekunder, avhengig av hvilke teknikker utøverne benytter seg av, og deres reaksjoner på den andres teknikk. Høy muskelstyrke (1RM), god teknikk og hurtighet er avgjørende for å vinne en kamp.
## Håndbak - Norges Bryteforbund
Håndbak er en av fire brytegrener som organiseres av Norges Bryteforbund (NBF). Norges Håndbak Forbund ble tatt opp i Bryteforbundet i oktober 1998.

## Norgesmesterskap og Norgescup
Norges Bryteforbund arrangerer årlig norgesmesterskap i håndbak, i tillegg arrangeres flere norgescup-konkurranser.

I nasjonale konkurranser plasseres utøvere i vektklasser og aldersklasser, og det deles ut medaljer til de tre beste utøverne i hver vektklasse. Vinneren av norgescupen får overrakt et belte som premie. Norgescup-vinneren er den personen som har flest poeng sammenlagt i en vektklasse etter at alle konkurransene i cupen er gjennomført.

### Kongepokal

I 2019 ble første kongepokalen utdelt i håndbak i Norge, dette var på NM i Stavanger.

Menn:

* NM 2019: Eirik Bjerkadal
* NM 2021: Frode Andersen
* NM 2022: Sondre Tveit Brekke
* NM 2023: Bjørnar Langseth
* NM 2024: Aleksander Heimdal
* NM 2025: Joachim Skåren
Kvinner:

* NM 2024: Elise Ågedal
* NM 2025: Maria Karlsen

## EM og VM
WAF: World Armwrestling Federation holder årlig følgende mesterskap::

* EM: WAF Europeean Armwrestling Championship
* VM: WAF World Armwrestling Championship
IFA: International Federation of Armwrestling (IFA):

* EM: IFA Europeean Championship
* VM: IFA Worlds Championship

## Kjente utøvere

### Utenlandske
*Heidi Andersson 
*Magnus Samuelsson
*Rick Zumwalt

### Norske
* Arne Thuen
* Øyvind Birkeland
* Kurt Kvikstad
* Jan-Erik Sunde
* Frode Veim Haugland
* Lars Rørbakken
* Eirik Bjerkadal

## På film
*I filmen ''Over the Top'' (1987) spilte Sylvester Stallone en lastebilsjåfør som også bryter håndbak
*Den svenske dokumentarfilmen ''Armbryterskan från Ensamheten'' (2004) handler om håndbakmiljøet i den svenske landsbyen Ensamheten, som med 16 innbyggere har fostret verdens beste kvinnelige håndbakutøver.

## Referanser
Svarteborg

**Svarteborg** er et sogn i Munkedal kommune i Västra Götalands län i Sverige, med omkring 290 innbyggere.

## Historie
I middelalderen og fram til 1658 lå Svarteborg i Båhuslen, Norge, som tilhørte landskapet Viken og tingkretsen Borgartinget. Kirken i Svarteborg var en av Vikens seks fylkeskirker.

## Referanser


## Litteratur
**Ældre Borgartingslov: Vikens kristenret*. Oversatt av Torleiv Olavsson. Kristiania 1914
Thengel

I J.R.R. Tolkiens fiktive verden Midgard er **Thengel** (2905 – 2980 tredje tideverv) den sekstende kongen av Rohan. Han var tredje barn, og eneste sønn, av Fengel, og ble konge etter sin fars død i 2953.

Fengel var en grådig mann, og Thengel forlot Rohan allerede i ung alder og dro for å leve med sin mors familie i Gondor. Thengel giftet seg sent, men i året 2943 giftet han seg med Morwen av Lossarnach som var hele 17 år yngre enn han selv, og han levde med henne der i en tide.

Etter at Fengel døde ble Thengel kalt tilbake til Rohan for å overta som konge, og han dro tilbake skjønt det var motvillig. Morwen gav Thengel i det hele fem barn, hvorav fire var jenter. Den eneste sønnen var Théoden, som var det andre barnet. Thengels yngste datter var Théodwyn, som senere ble mor til både Éomer and Éowyn.

Kort etter at Thengel kom tilbake til Rohan erklærte Sarumann seg selv som herre av Jarnagard, og begynte å volde landet vansker.

Thengel hadde lært Sindarin mens han var i Gondor, og i hans hus i Rohan gikk dagligtalen nettopp på Gondors tungemål, og på Vestrønt, som var alltungemålet. Rohirric ble ikke snakket av verken han eller hans arvinger.

Da Thengel døde i 2980 ble han etterfulgt av sin sønn Théoden.
Landnåm

**Landnåm** betegner i historiefaget at en (tilsynelatende) gjør krav på nytt land. Ordleddet *-nåm* er det samme som i *annamme*, det vil si erverve, tilegne seg. Nam eller Nåm betyr å kreve/gjøre krav på.

Uttrykket **indre landnåm** betegner det faktum at en gjør krav på nye landområder i landet, mens **ytre landnåm** brukes f.eks om ekspansjonen vestover havet. I norrøn historie snakkes det om landnåm på Island, Færøyene, Hebridene, Shetland, Orknøyene, Grønland og Vinland/Newfoundland. Landnámabók er den islandske saga som forteller historien om de første slektene som bosatte Island. 

Begrepet kan brukes på en etnosentrisk/nasjonalistisk måte som ved Færøyene og i Vinland, ved å legge vekt på norske initiativ til bosetning. Dermed kan begrepet innebære at man overser tidligere utforskning eller lokal befolkning. 

Under landnåmet var det sedvane å kaste høysetestolpene over bord når man nærmet seg land, for så å bosette seg der de hadde drevet i land. 

## Referanser


## Se også
* Landnåmstiden
Føroya Fólkaháskúli

**Føroya Fólkaháskúli** ble stiftet i 1899 og er fremdeles Færøyenes eneste folkehøgskole.

Grunnleggerne var Símun av Skarði, hans kone Sanna av Skarði, hans søster Anna Suffía Rasmussen og hennes ektemann Rasmus Rasmussen. Både Símun og Rasmus er også kjent som forfattere. 

Føroya Fólkaháskúli begynte vinteren 1899 i foreløpige lokaler i Klaksvík, stilt til rådighet av en kjøpmann. Det var den første skole på Færøyene som underviste på færøysk. Folkehøgskolen flyttet i 1909 til Tórshavn. Símun var inntil sin død i 1942 skolens rektor.

## Rektorer
* Annfinnur Heinesen 2014 - 
* Rói Patursson 1988–2014
* Thorben Johannesen 1980-1988
* Steinbjørn B. Jacobsen 1970–1980
* Marius Johannesen 1953–1970
* Jóhannes av Skarði 1942–1953
* Símun av Skarði 1889–1942


Fil:Faroe stamp 364 rasmussen and skardi.jpg|Rasmus Rasmussen og Símun av Skarði
Fil:Faroe stamp 365 sanna av skardi and anna suffia rasmussen.jpg|Sanna av Skarði og Anna Suffía Rasmussen


## Eksterne lenker
*
Ingálvur av Reyni

**Ingálvur av Reyni** (18. desember 1920 i Tórshavn, død 26. november 2005 i Tórshavn) var en kunstmaler og grafiker av *annen generasjon* på Færøyene.

Ingálvur av Reyni har med sin ekspresjonisme gjort opprør mot det tidligere kravet til *episk innhold* i kunsten, som hans forgjengere forholdt seg til. Han har ledet billedkunsten inn på nye veier, inspirert av en klar koloristisk fransk tone, med røtter hos Paul Cézanne og Henri Matisse.

En separatutstilling i Tórshavn i 1961 ble banebrytende –  i og med at den for første gang viste en direkte abstrakt oppfatning av naturen. Bildene hadde navn som *Kurpali* (uorden) og *Sjón í fuglaeyga* (utsikt fra et fugleøye). Utstillingen varslet ikke noen absolutt overgang til nonfigurativ kunst – Ingálvur av Reyni dyrket på 60- og 70-tallet fremdeles landskapsmotivene, om enn mer abstrahert, især når det gjaldt sentraltemaet *bygda ved havet*. Farveholdningen veksler fra sterke klare farver, via et gråskjær til det dypt sorte register.

En serie verk fra 70-taller er abstraksjoner over figurgrupper, med titler som *pike* og *mennesker ved havet*. Spesielt må nevnes et triptykon fra 1979, som eies av Listasavn Føroya. De siste årene var Ingálvur av Reyni overveiende *abstrakt kunstner*, hvis man kan bruke dette begrepet om nonfigurativ kunst som så tydelig bygger på naturens strukturer.

Reyni døde den 26. november 2005 i sin hjemby Tórshavn.

## Priser og legatudeling (utvalg)
* 2000 - Mentanarvirðisløn Landsins
* 1996 – Ole Haslunds Kunstnerfond
* 1986 – Eckersbergmedaljen

## Referanser


## Kilder
* FaroeArtStamps.fo - Ingálvur av Reyni (på dansk. Skrevet av Bárður Jákupsson

## Litteratur
* Finn Terman Frederiksen. *Rød Regn: En bog om maleren Ingálvur av Reyni*. Randers Kunstmuseums Forlag, 1998 – ISBN 87-88075-25-7 (184 s.)

## Eksterne lenker
* 
* Art.fo – Ingálvur av Reyni biografi og portrett
* Kunst Indeks Danmark biografi, verkliste mm
Hisingen

**Hisingen** i Göteborg kommune i Västra Götalands län er Sveriges femte største øy (etter Gotland, Öland, Södertörn og Orust). 3/4 tilhører landskapet Bohuslän, 1/4 tilhører landskapet Västergötland. I sør og øst renner Göta älv og på nordre siden renner Nordre älv. I vest ligger Kattegat.

Øya har et areal på 199 kvadratkilometer, og utgjør vel halvparten av arealet i Göteborg kommune, og hadde i 2008 en fjerdedel av kommunens innbyggere. Med et innbyggerantall på over  er Hisingen den øya i Sverige som har størst befolkning.

Göteborg City Airport ligger sentralt på øya.

## Historie
Ifølge Snorres kongesagaer spilte Olav Haraldsson og svenskekongen Olof Skötkonung terning om hvem som skulle ha Hisingen i forbindelse med fredsforhandlinger mellom de to kongene i 1020. Til tross for at svenskekongen trilla seks på begge terningene, vant Olav Hisingen for Norge da den ene terningen delte seg da han kasta dobbelt seks, og han ble tilkjent 13 poeng. På 1200-tallet mista Norge to sogn på østsiden av øya til Sverige, og riksgrensa mellom Norge og Sverige gikk i 450 år tvers over øya langs Kvillebekken fram til Danmark-Norge måtte avstå Hisingen («norske Hisingen») og resten av Båhuslen til Sverige ved freden i Roskilde i 1658.

Tuveraset på Hisingen den 30. november 1977 krevde ni dødsoffer og er dermed en av de verste naturkatastrofene i Sverige i moderne tid.

Nå har Hisingen 165 000 innbyggere.

## Ferger
Hisingen har seks fergeleier med rutegående trafikk:

* I Hjuvik går det bilferge til nabokommunen Öckerö
* Slottsberget har sykkelferge til andre steder på Hisingen: Eriksberg og Lindholmen
* Eriksberg har sykkelferge til Klippan i bydelen Majorna
* Lindholmen har sykkelferge til Stenpiren i sentrum
* Arendal har lasteferge til Immingham og laste- og passasjerferger Zeebrugge, Gent og Brevik
* Gunnesby har bilferge til Kornhall i nabokommunen Kungälv

## Litteratur
* Sven Bernhardsson: *Hisingsbygd i förändring under 1800–1900 talet*, Göteborg 2005
* *Björlanda socken genom tiderna. En bygdeskildring från Hisingen*, Uppsala 1955
* Ulla Wellin (red): *En bok om Tuve*, Göteborg 1966
* Folke Eriksson: *Lundby på Hisingen. Från istid till nutid*, Göteborg 1994, ISBN 91-7029-161-6
* Folke Eriksson: *Tuve. En promenad i dess historia*, Kungälv 1983
* Göte Kildén: *Hisingens historiska marker*, Göteborg 2002, ISBN 91-971440-0-2
* Stina Andersson m.fl: *Lundby. Från bondby till industristadsdel*, Göteborg 1982, ISBN 91-85488-38-0
* Kerstin Lychou: *Backa socken. Återblickar*, Göteborg 1998, ISBN 91-7029-368-6
* Peter Magnus Rydholm: *Anteckningar ur Lundby historia*, Göteborg 1926
* Ralph Scander: *Karl IX:s Göteborg på Hisingen. En holländsk koloni med svenskt medborgarskap*, i Göteborg förr och nu, Göteborgs hembygdsförbunds skriftserie nr 10, Göteborg 1975
* *Torslanda. En sockenskildring*, Torslanda 1956
* *Natur och folk i Backa på Hisingen*, Backa hembygdsförening, Hisings-Backa 1998
* Werner Wessberg *Västra Hisingen. En bygd i förvandling*, Torslanda 1995

## Referanser
Hardcore Holly

**Robert William Howard** (født 29. januar 1963 i Mobile, Alabama), best kjent som **Bob «Hardcore» Holly** eller bare **Hardcore Holly**, er en amerikansk fribryter i World Wrestling Entertainments *[[Extreme Championship Wrestling|ECW]]*. Han er best kjent fra *[[SmackDown!]]*.

## Referanser


## Eksterne lenker
* 
* 
*
Sigerfjord

:*Denne artikkelen er om tettstedet Sigerfjord. Se også [[Sigerfjorden]] for informasjon om fjorden.*

**Sigerfjord** (nordsamisk: *Geretvuotna*) er et tettsted i Sortland kommune i Nordland med  innbyggere per 1. januar . Stedet og ligger ved Sigerfjorden på Hinnøya, omtrent ti kilometer sørøst for Sortland.

Navnet Sigerfjord kommer av kvinnenavnet Sigrid.

## Stedet
Sigerfjord har barneskole og barnehage. På Dalsand nord på tettstedet er det to kirkegårder og ei badestrand. Kirka i Sigerfjord er fra 1933. Inne i kirka er en St. Olavsfigur fra 1400-tallet, fra ei tidligere kirke.

Det tidligere tuberkulosehjemmet Lihallen ligger i ei li ovenfor selve Sigerfjorden. Hjemmet var i drift mellom 1914 og 1956 og er i dag et privateid kunst- og 
seminarsted under navnet Lihallen Kulturgård.

Postkontoret i Sigerfjord var i drift fram til 1. mai 1997.

## Næringsliv og kommunikasjon
Sigerfjord har hatt variert næringsaktivitet oppgjennom årene, men mye har hatt tilknytning til sjøen. Blant annet var Sigerfjord hjemsted for rederiet Hindø Dampskibsselskap fra 1899 og framover.

Tidligere gikk hovedveien mellom Sortland og Harstad/Lødingen (i dag riksvei 85) gjennom stedet. Veien var smal, svingete og til dels rasfarlig, så innbyggerne i Sigerfjord ønsket sterkt en ny vei. Men det tok lang tid før nyveien ble bygd, blant annet fordi det var stor uenighet om hvor nyveien skulle ligge. Til slutt ble det bestemt å legge veien helt utenom Sigerfjord, med vei fra Kjerringnes opp Kjerringnesdalen og tunnel gjennom fjellet til Langvassdalen. Nyveien og Sigerfjordtunnelen ble åpnet høsten 1995. Gammelveien gjennom Sigerfjord er i dag kommunal.

## Se også
*Sigerfjorden (om fjorden)

## Referanser


## Eksterne lenker
* Panoramabilde fra Sigerfjorden
* Lihallen Kulturgård
Tippeligaen 2001

**[[Eliteserien i fotball|Tippeligaen]] 2001** startet 16. april og sluttet 28. oktober. Det ble spilt 26 runder. 

,  og  rykket opp fra 1. divisjon før denne sesongen. Sistnevnte rykket opp etter å ha spilt 3-3 mot Vålerenga i kvalifiseringskampene og vunnet på bortemålsregelen. 

Strømsgodset og Tromsø rykket ned etter sesongen, mens Bryne vant kvalifisering mot Hamarkameratene og beholdt plassen. 

## Tabell

## [[Kvalifisering til Eliteserien i fotball|Kvalifisering]]
* 7. november: Bryne – Hamarkameratene 3-0
* 10. november: Hamarkameratene – Bryne 0-0 (sammenlagt 0-3)

## Toppscorere

## Se også
*Kvalifisering til Eliteserien i fotball
Amber Valley

**Amber Valley** er et administrativt distrikt i Derbyshire, England. Det har navn etter elven Amber, og består for det meste av landsbygd med noen små byer og noen kullgruver. 

Distriktet ble opprettet 1. april 1974 ved at bydistriktene Alfreton, Belper, Heanor og Ripley samt landdistriktet Belper ble slått sammen. Distriktet har et areal på 265,38 km² og hadde 122&nbsp;309 innbyggere i 2011.

Området er kjent gjennom ITVs serie *[[Peak Practice]]*, som ble filmet i Crich. 

## Steder i distriktet
* Alfreton
* Belper
* Crich
* Heanor, Heage
* Kedleston
* Ripley
* Weston Underwood

## Referanser


## Eksterne lenker
*
Sigerfjorden

**Sigerfjorden** (nordsamisk: *Geretvuotna*) er en fjord i Sortlandsundet i Sortland kommune i Nordland. Fjorden strekker seg åtte kilometer inn til gården Austpollen på Hinnøya. Fjorden har innløp mellom Kjerringneset i nord og Brokløysklubben i sør. Kjerringnesøya og Åserøya ligger midt i innløpet. Fjorden går først rett østover, men ved Husvik svinger den sørover til Vangpollneset, der den snur østover igjen. På vestsiden av Vangpollneset ligger viken Vangpollen, mens den innerste delen av fjorden inn til enden av fjorden blir kalt Austpollen.

Like nordøst for Åserøya ligger tettstedet Sigerfjord. På andre siden av fjorden, litt lenger inn, ligger grendene Spjutvik og Husvik. Riddarset ligger rett nord for Vangpollneset.

Riksvei 822 går langs hele sørsiden av fjorden. Veien langs nordsiden av fjorden er i dag kommunal, men var tidligere en del av europavei 10/riksvei 19, fram til veien gjennom Kjerringnesdalen med Sigerfjordtunnelen ble åpnet i 1995.

## Rasulykka
7. mars 1956 gikk det et stort snøras i Skredbukta i Sigerfjorden. Mennene i bygda var på fiske, men åtte barn og fire kvinner omkom i raset. Samme dag gikk det også snøras flere andre steder i Vesterålen og Lofoten, og til sammen 21 mennesker omkom.

## Referanser